Nelson, Nieu-Seeland

Nelson (Māori: Whakatū) is 'n stad op Nieu-Seeland se Suideiland. Nelson, wat aan die oosoewer van Tasmanbaai geleë is en as Nieu-Seeland se geografiese sentrum beskou word, is in 1841 gestig as die eerste stad op die Suideiland en die tweede oudste in heel Nieu-Seeland. Dit is genoem na die Britse Vlootkommandeur Horatio Nelson. Tans is Nelson die ekonomiese, kulturele en nywerheidspilpunt vir die noordelike gebied van die Suideiland. In 1858 het koningin Victoria stadstatus aan Nelson toegeken. Met 'n bevolking van sowat 50 600 is Nelson die twaalfde grootste stedelike nedersetting in Nieu-Seeland. Richmond, die tweede grootste nedersetting in die omgewing van Nelson met byna 14 000 inwoners, val nie onder die beheer van Nelson se stadsraad nie. Saam met Richmond vorm Nelson die negende grootste verstedelikte gebied in die land volgens sy bevolking. Die stadsgebied grens in die weste en suidweste aan die Distriksraad van Tasman en in die noordooste, ooste en suidooste aan die Distriksraad van Marlborough. Sport Nelson was een van Nieu-Seeland se gasheerstede tydens die Vrouekrieketwêreldbeker 1982, die Rugbywêreldbeker 2011 en die Krieketwêreldbeker 2015. Verwysings Eksterne skakels Wikimedia Commons het meer media in die kategorie Nelson, Nieu-Seeland. (en) Amptelike webwerf van Nelson se stadsraad Ensiklopediese inligting (en) "Nelson". Encyclopædia Britannica. Besoek op 22 April 2025. (en) (mi) Carl Walrond (7 September 2010). "Nelson places". Te Ara: The Encyclopedia of New Zealand. Besoek op 22 April 2025. (en) (mi) Carl Walrond (7 September 2010). "Nelson region". Te Ara: The Encyclopedia of New Zealand. Besoek op 22 April 2025. Toerisme (en) Toerisme-inligting oor Nelson op Wikivoyage (en) Amptelike toerismewebwerf